stanford-oval/wikipedia huggingface dataset:
HMS Implacable (1899)
Palvelus

Alus kuului 1901-1908 Välimeren laivastoon, josta se siirrettiin Kanaalin laivastoon 1909 ja edelleen vielä samana vuonna Atlantin laivastoon. Alus siirrettiin 1912 5. taistelulaivueeseen, jossa se palveli ensimmäisen maailmansodan puhkeamiseen saakka. Alus liittyi 1915 Dardanellien edustalle koottuun laivasto-osastoon, josta se erkani toukokuussa liittyäkseen Italian laivastoon valvomaan Itävalta-Unkarin laivastolle tehtyä Otranton sulkua.
Adrianmereltä alus siirrettiin Intiaan ja Egyptiin, kunnes se palasi Välimeren laivastoon 1916. Alus liitettiin tukemaan Pohjanmerta partioivia aluksia 1918, missä tehtävässä se oli aina vuoteen 1919. Alus myytiin romutettavaksi 1921.
Guru guru Pon-chan

Guru guru Pon-chan (jap. ぐるぐるポンちゃん) on japanilaisen mangataiteilija Satomi Ikezawan luoma manga-sarja. Huumoria ja romantiikkaa sisältävä sarja esitettiin ensimmäisen kerran Japanissa vuosina 1997–2000. Guru Guru Pon-chan on voittanut mm. vuoden Kodansha Manga -palkinnon.
Guru guru Pon-chan kertoo Ponta-nimisestä koirasta, joka nuolaisee vahingossa perheen isoisän keksimää guru guru -luuta. Luu muuttaa Pontan koirasta tytöksi ja tytöstä koiraksi aina kun hän nuolaisee luuta. Pontan täytyy oppia käyttäytymään kuin ihminen: puhumaan, syömään siististi, olemaan sotkematta joka paikkaa. Rakastuttuaan Mirai Iwakiin Ponta pystyy paremmin keskittymään ihmisenä olemiseen. Rakkautta kuitenkin haittaa se, että Mirai on ihminen ja Ponta on koira. "Rakkaus ihmisen ja koiran välillä ei tule koskaan onnistumaan."
Kirjoja on yhteensä yhdeksän, joista viimeinen ilmestyi englanniksi käännettynä vuonna 2007.
Aiheesta muualla

Guru Guru Pon-chan MyAnimeList -sivustolla (englanniksi)
Gorodištšenskoje

| Gorodištšenskoje Городищенское |
| --- | --- |
 Näkymä järvelle Pyhän Nikolauksen kirkolta
Maanosa:  Eurooppa
Valtiot:  Venäjä
Alue:  Pihkovan alue
Piiri:  Petserin piiri
Koordinaatit:  57°42′58″N, 27°51′40″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Obdjohin valuma-alue
Järveen tulevat joet:  Smolka
Laskujoki:  Smolka Malskojeen
Mittaustietoja
Pituus:  0,56 km 
Leveys:  0,25 km 
Pinta-ala:  11,9 ha  
Tilavuus:  0,00025 km³ 
Keskisyvyys:  2,1 m 
Suurin syvyys:  5,75 m 
Valuma-alue:  3,6 km² 
Saaria:  ei saaria 
 fiGorodištšenskoje 
Gorodištšenskoje (ven. Городищенское) on järvi Luoteis-Venäjällä Pihkovan alueen Petserin piirissä. Irboskan kylän taajama-alue ulottuu sen etelärannoille asti. Venäläisessä nimessä gorodištše (muinaislinna) kuvaa järven sijaintia .
Maantietoa

Järvi on 550 metriä pitkä, 250 metriä leveä ja sen pinta-ala on 12 hehtaaria. Se sijaitsee Irboskan kylän pohjoispuolella laakson pohjalla. Järven keskisyvyys on 2,1 metriä ja sen syvänteessä on 5,75 metriä vettä. Järvellä ei ole saaria. Järven ympäristössä on jokaisella suunnalla ollut viljelymaata, joka on nykyään osittain niittymaata. Laakson pohjalla on kuitenkin suomaata ja vetisiä luhtamaita. Järveltä nousevat tasaisesti kaltevat rinteet eri suuntiin. Jyrkimmät rinteet sijaitsevat eteläpuolella Truvorovon kukkulalla (ven. Труворово), jossa sijaitsee Irboskan kylän asutus ja historialliset nähtävyydet. Rannoilla ei ole merkittävästi asutusta. Järven äärellä sijaitsee Pyhän Nikolauksen kirkko (ven. Церковь Николая), josta on esteettömät näkymät järven yli.
Näkymä Irboskan linnoitukselta
Järven luusuan kasvustoa
Kaakkoisrannan asutusta ja niittyjä
Syysmuuton aikaisia vesilintuja
Luoteispään luhtamaata
Kevätaamu Gorodištšenskin järven rannalla
Aamu laaksossa järven rannalla
Gorodištšenskin järven aamu
Luontoarvoja

Järvessä elää ainakin hauki, särki, ahven, sorva, kiiski, ruutana, allikkosalakka, mutakala, törö ja kymmenpiikki, sekä toisinaan tavataan niukasti jokirapua. Järvellä on mutapohja, mutta sen rannat ovat paikoin hiekkapohjaista matalikkoa. Muutamissa kohdissa esiintyy soraa ja kivikkoa noin 7 metrin paksuudelta. Tulo- ja laskujokien lähellä ovat rannat soistuneita ja niissä esiintyy kasvillisuuden muodostamaa kelluvaa hetteikköä. Järven vesi on peräisin Smolkan yläjuoksulta, jossa sijaitsee parin neliökilometrin suuruinen karstivajoama-alue. Myös järvessä on lukuisia karstilähteikköjä.
Järven rinteillä olevista Slovenskin lähteistä on kuvauksia jo 1700-luvun matkakuvauksissa. Niitä pidetään siunattuina ja monet pyhinvaeltajat juovat niistä vettä. Vedenlaatu on kuitenkin vaihteleva, koska vedessä on runsaasti kalkkia ja ulosteperäisiä bakteereja. Veden juomista kehotetaan välttämään. Järven vehmas ympäristö tekee siitä monille linnuille suotuisan elinympäristön.
Slovenskin lähteitä
Vesistösuhteita

Gorodištšenskoje sijaitsee Obdjohin valuma-alueella ja sen laskujoki Smolka on Obdjohn sivujoki, joka voidaan tulkita myös Obdjohin uoman jatkeeksi. Obdjoh laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Koska tulo- ja laskujokien nimet ovat Smolka, on järvi Smolkan läpivirtausjärvi. Smolka laskee Malskojeen, josta vesireitti jatkaa Obdjohin nimisenä eteenpäin. Järven valuma-alueen koko on 3,6 neliökilometriä .
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
1 2 3 4  Teksti on osittain käännös venäjänkielisestä artikkelista ru:Городищенское (озеро, Печорский район), jonka tiedot on vielä tarkistamatta muista lähteistä.
Aiheesta muualla

Kuvia tai muita tiedostoja aiheesta Gorodištšenskoje Wikimedia Commonsissa
Käännös suomeksi
Flash Thompson

| Flash Thompson (Agentti Venom) |
| --- | --- |
Luoja(t):  Stan Lee   Steve Ditko
Kustantamo:  Marvel
Ensiesiintyminen:  Amazing Fantasy #15
Henkilötiedot
Oikea nimi:  Eugene "Flash" Thompson
Status:  Aktiivinen
Ryhmäsidokset:  YPKVV
Henkilöllisyydet:  Flash Thompson
Voimat:  seittisupervoimat: voi imeä esineitä sisäänsä ja käyttää niitä
Suhteet
Sukulaiset:  ei tunnettuja
Eugene "Flash" Thompson on fiktiivinen hahmo Marvelin sarjakuvamaailmassa. Hän kuuluu Hämähäkkimiehen-sarjakuvamaailman sivuhahmoihin. Hän oli aluksi Peter Parkerin erityinen kiusaaja (ja samalla, Hämähäkkimiehen ihailija), mutta myöhemmin heistä on tullut ystäviä. Hänen ensiesiintymisensä oli Amazing Fantasy #15-lehdessä, ja hänet loivat Stan Lee ja Steve Ditko.
Flash Thompson muissa medioissa > Elokuvat > Sam Raimin trilogia

Flash Thompson esiintyi vuonna 2002 elokuvassa Spider-Man – hämähäkkimies, näyttelijänään Joe Manganiello. Tämä versio hänestä oli elokuvan alussa Mary Jane Watsonin poikaystävä, joka jatkuvasti kiusasi Peter Parkeria. Kun Peter vahingossa osui seitillään hänen tarjottimeensa koulun ruokalassa, heidän välillään alkaa tappelu, jonka Peter voittaa samalla, kun hän oppii voimiensa käyttöä. Valmistujaisjuhlan aikana, Flash ja Mary Jane eroavat.
Joe Manganiello palasi hetkellisesti rooliinsa vuonna 2007 elokuvan Spider-Man 3 – Hämähäkkimies 3 lopussa Harry Osbornin hautajaisissa.
Flash Thompson muissa medioissa > Elokuvat > Marc Webbin elokuvat

Chris Zylka näytteli Flash Thompsonia vuonna 2012 elokuvassa The Amazing Spider-Man, missä hän pelaa jalkapallon sijasta koripalloa. Hän pieksee peterin lounastauolla koko koulun nähden. Saatuaan voimansa, Peter nöyryyttää häntä koripallopelissä. Myöhemmin Flash alkaa kohdella Peteriä sympaattisemmin Ben Parkerin kuoleman myötä. Elokuvan lopussa hän ja Peter ovat ystäviä ja Flash ihailee suuresti Hämähäkkimiestä.
Flash Thompson muissa medioissa > Elokuvat > Marvel Cinematic Universe

Tony Revolori näyttelee Flash Thompsonia Marvel Cinematic Universen elokuvissa.
Flash teki ensiesiintymisensä vuonna 2017 elokuvassa Spider-Man: Homecoming. Tämä versio Flashista on moderni koulukiusaaja, joka kiusaa Peter Parkeria verbaalisesti ja kadehtii tämän älykkyyttä. Flash on luonteeltaan omahyväinen ja tulee rikkaasta perheestä, yrittäen aina kerskailla, jos hänellä on jotain mitä Peterillä ei ole.
Elokuvassa Spider-Man: Far From Home (2019) paljastuu, että hän oli yksi ihmisistä, jotka Thanos oli Ikuisuuskivillä muuttanut tuhkaksi, kunnes Hulk oli herättänyt heidät takaisin henkiin viisi vuotta myöhemmin. Flashilla on oma Instagram-tili nimellä ”Flash Mob”, johon hän julkaisee kokemuksiaan Eurooppaan tehdyltä luokkaretkeltä. Hän yhä verbaalisesti kiusasi Peteriä, mutta ylisti Hämähäkkimiestä. Lisäksi hänellä oli ilmeisesti etäiset välit vanhempiinsa, koska nämä olivat elokuvan lopussa lähettäneet hovimestarinsa hakemaan Flashin lentokentältä heidän sijastaan.
Elokuvassa Spider-Man: No Way Home (2021) Flash on värjännyt hiuksensa vaaleiksi ja kuultuaan Peterin olevan Hämähäkkimies, hän kirjoitti kirjan Flashpoint: A Memoir - My Life as Peter Parker's Best Friend, jossa hän yritti väittää olevansa Peterin paras ystävä. Peter joutui myöhemmin lupaamaan Flashille esittävänsä tätä parasta ystävää päästäkseen MIT:n apulaisvarakanslerin puheille taivuttelemaan tämän harkitsemaan uudelleen Michelle Jones-Watsonin ja Ned Leedsin hakemuksia. Elokuvan lopussa Flash, monien muiden tavoin, unohti Peterin olemassaolon Stephen Strangen käytettyä Kof-Kolin riimuilla langetettavaa muistiloitsua.
Flash Thompson muissa medioissa > Animaatiot > Hämähäkkimies (1994)

Flash Thompson esiintyi sivuhahmona Hämähäkkimies-animaatiosarjassa ja hän oli aluksi kiinnostunut Felicia Hardysta, mutta kun siitä ei tullut mitään hän huomasi olevansa kiinnostunut Debra Whitmanistä (Peter Parkerin täytyi selittää hänelle, että Debra oli ihastunut häneen).
Hän on Hämähäkkimiehen suuri ihailija ja oli aina tämän puolella ja kerran jopa naamioitui häneksi huonoin seurauksin. Hänellä ei muutamaa poikkeusta lukuun ottamatta ei ollut suuria rooleja sarjassa. Hänen äänenään toimi Patrick Labyorteaux.
Jaksot, jossa Flash esiintyy, ovat:
3 "Tappajarobotti"
4 "Tappajarobottien paluu"
7 "Avaruuden asukas 1/3"
11 "Menninkäinen 1/2"
14 "Kavala Kuusikko 1/2"
21 "Metsästäjien kaksintaistelu"
22 "Blade Vampyyrinmetsästäjä"
24 "Aikakivi"
26 "Korppikotkan liito"
29 "Tee toivomus"
41 "Käännekohta"
45 "Kravenin paluu"
47 "Herääminen"
48 "Vampyyrikuningatar"
51 "Liskokuningas"
53 "Häät"
65 "Jäähyväiset, Hämähäkkimies" (toisen maailman Flash)
Flash Thompson muissa medioissa > Animaatiot > The Spectacular Spider-Man

Flash Thompson esiintyy parhaillaan Yhdysvalloissa esitettävässä Hämmästyttävä Hämähäkkimies -animaatiosarjassa. Flash on Parkerin kiusaaja high schoolissa, eikä ole mitenkään älykäs. Hän kuuluu koulunsa jalkapallo joukkueeseen.
Hahmon äänenä toimii näyttelijä Joshua LeBar.
Aiheesta muualla

Flash Thompson SpiderFan.org sivustolla (Arkistoitu – Internet Archive) (englanniksi)
Flash Thompson Marvel.com sivustolla (englanniksi)
Flash Thompson (vasemmalla) Hämähäkkimiehen animaatiosarjassa
FöriBeat

Föribeat on YLE Turun Radiossa keväällä 2006 ja uusintana 2007 esitetty 12-osainen musiikkiohjelmasarja. Sarja kertoo 1950- ja 1960-luvun turkulaisesta rockmusiikista. Sarjan toimittivat Antero Laiho ja Iiro Andersson keräämänsä materiaalin pohjalta. He olivat haastatelleet satoja turkulaisia tuolta ajalta, niin bändiläisiä, poliiseja, liikkeenharjoittajia kuin tavallisia kansalaisia. Ohjelman yhteydessä järjestettiin konsertti, jossa soittivat monet 60-luvun turkulaiset bändit kuten The Victors ja Sharks.[lähde? ]
FöriBeat-musikaali

Laihon ja Anderssonin keräämän materiaalin pohjalta Turun kaupunginteatterin silloinen johtaja, näytelmäkirjailija Ilpo Tuomarila kirjoitti musikaalin, joka sijoittuu Turkuun kesällä 1966. Musikaali oli samalla myös päätösosa Tuomarilan Turku-trilogialle, jossa hän oli käsitellyt turkulaista historiaa musiikin kautta 1910-luvulta 1960-luvulle. FöriBeatin juoni on hyvin yleinen: kaksi ryhmittymää tappelevat keskenään, sitten kaksi vastakkaisen puolen henkilöä rakastuvat ja pian onkin ilmisota käynnissä. FöriBeatissa yhteen ottavat kaksi turkulaista jengiä, upolaiset ja paskasakkilaiset. Upolaiset ovat lukiota käyvää ”parempaa väkeä” ja paskasakkilaiset taas ammattikoululaisia työläisiä. Taistelun tiimellyksessä sitten upolainen Tim ja paskis-Teija rakastuvat, mutta tämä ei miellytä varsinkaan Teijan aggressiivista veljeä Tanea. Teijan toinen veli, pyörätuolissa oleva Aatu, taas on suvaitsevaisempi ja yrittää saada rauhan aikaiseksi kahden jengin välillä. Samaan aikaan kolme turkulaista porvarisrouvaa hääräävät pitkin kaupunkia nuorison tapoja ja tyyliä kritisoiden sekä Turun Sanomia siteeraten. Kaiken tämän taustalla soivat tutut 60-luvun kappaleet kuten esimerkiksi ”Till the End of the Day”, ”Surrender”, ”Hippy Hippy Shake”, ”Time of the Season”, ”Do You Love Me” ja ”Rock Around the Clock”.
Tiina Brännaren ohjaamana FöriBeat sai ensi-iltansa 14.9.2007 ja pyöri ohjelmistossa puolitoista vuotta, aina marraskuun 21. päivään asti. Musiikin sovituksesta vastasi Turun kaupunginteatterin oma kapellimestari Ismo Laakso ja puvustuksesta Matti Seppänen. Lokakuussa 2008 City-lehti valitsi FöriBeatin Vuoden musikaaliksi.
FöriBeat-musikaali > Henkilöt

Sulkeissa alkuperäiset näyttelijät Turun kaupunginteatterin versiossa.
Tim, upolaisten johtaja (Lauri Ketonen)
Teija, paskasakkilainen (Joanna Haartti/Hanna Raiskinmäki)
Aatu, Teijan vanhin veli, joka on pyörätuolissa (Mika Kujala)
Tane, Teijan ja Aatun veli, paskasakkilaisten pomo (Pete Lattu)
Pertsa, paskasakkilainen, Tanen ”oikea käsi” (Oula Kitti)
Anita, Pertsan tyttöystävä (Jenni Kitti)
Sire, upolainen (Minna Hämäläinen/Marika Tuhkala)
Lare, upolaisten neropatti (Stefan Karlsson)
Rouva Hasselström, vihreisiin pukeutuva hienostorouva (Kirsi Tarvainen)
Rouva Fast, turkoosiin pukeutuva hienostorouva (Marja Pesonen)
Rouva Salokärki, vaaleanpunaisiin pukeutuva hienostorouva (Riitta Selin)
Lisäksi näytelmässä oli mukana 12-henkinen tanssijaryhmä, joka näytteli sekä upolaisia että paskasakkilaisia.
FöriBeat-musikaali > Musiikkiesitykset > I näytös

Till the End of the Day (The Kinks) - Kaikki
Stop the Music (Lenne & The Lee Kings) - Paskasakki
Rock Around the Clock (Bill Haley) - Upolaiset ja paskasakki
As Tears Go By (Marianne Faithfull) - Sire, rouvat
Surrender (Elvis) - Rouvat
Please Don't Let Me Be Misunderstood (The Animals) - Tim
Run, Run, Run (The Who) - Paskasakki
Hippy Hippy Shake (The Swinging Blue Jeans) - Kaikki
FöriBeat-musikaali > Musiikkiesitykset > II näytös

We Gotta Get Out of This Place (The Animals) - Kaikki
Do You Love Me (The Contours) - Tim, Teija, kaikki
All or Nothing (Small Faces) - Aatu
Nowhere Man (The Beatles) - Tim, Teija, Pertsa, Anita
I'll Never Find Another You (The Seekers) - Tim, Teija
Wipe Out (The Beach Boys) - Instrumentaalinen
Tell Me (The Rolling Stones) - Teija, Sire, Anita
Keep on Runnin (The Spencer Davis Group) - Tim
Time of the Season (The Zombies) - Kaikki
Förillä ylitse Auran/Ferry 'Cross the Mersey (Gerry and the Pacemakers, suom. Jarkko Laine) - Kaikki
Aiheesta muualla

FöriBeatin kotisivu. Arkistoitu 18.2.2007.
Haapanen, Irmeli: Föribeat palauttaa mieliin Turku-rockin kiihkeät alkuvuodet Turun Sanomat.  8.3.2006.
Kukanpäivän kitarakuviot kohdallaan Föribeatissa Turun Sanomat.  15.5.2006.
Talonen, Kalle: Föribeat tuo Turun rockin arkeologian myös kansien väliin Yle Uutiset.  9.2.2012.
HMS Manxman (M70)

| HMS Manxman |
| --- | --- |


Aluksen vaiheet
Rakentaja:  Alexander Stephen and Sons
Kölinlasku:  24. maaliskuuta 1939
Laskettu vesille:  5. syyskuuta 1940
Palveluskäyttöön:  20. kesäkuuta 1941
Poistui palveluskäytöstä:  myyty romutettavaksi 1971
Tekniset tiedot
Uppouma:  2 650 t (standardi) 4 000 t (kuormattuna)
Pituus:  127,40 m
Leveys:  12,19 m
Syväys:  4,50 m
Koneteho:  72 000 shp
Nopeus:  39,75 solmua
Miehistöä:  242-246
Aseistus
Aseistus:  6 x QF 4"/L45 (102 mm) Mk XVI -ilmatorjuntatykkiä kaksoistykkitorneissa 4 x QF 2 naulan ilmatorjuntatykkiä 100-156 miinaa
HMS Manxman (viirinumero M70) Britannian kuninkaallisen laivaston Abdiel-luokan miinalaiva.
Valmistus

Alus tilattiin 23. joulukuuta 1938 osana vuoden 1938 laivasto-ohjelmaa Alexander Stephen and Sonsin telakalta Govanista, missä köli laskettiin 24. maaliskuuta 1939. Alus laskettiin vesille 5. syyskuuta 1940 ja valmistui 20. kesäkuuta 1941.
Palvelus

Palvelukseen otettaessa alus liitettiin 1. miinalaivueeseen. Saksan laivaston sukellusveneen U-375 laukaisema torpedo osui 1. joulukuuta 1942 aluksen konehuoneeseen aiheuttaen massiivista tuhoa. Alus hinattiin Gibraltarille ja edelleen Hawthorne Leslien telakalle Newcastleen.
Alus palasi palvelukseen huhtikuussa 1945, jolloin se liitettiin Brittiläiseen Tyynenmeren laivastoon. Alus sijoitettiin poistolistalle ja se myytiin romutettavaksi 1971.
Guldborgsundin kunta

| Guldborgsundin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Sjællandin alue
Keskustaajama:  Nykøbing Falster
Hallinto:  
 – Pormestari:  John Brædder
Pinta-ala:  
 – Kokonaispinta-ala:  900,6 km²
Väkiluku:  60 551
 – Väestötiheys:  67,2 as./km²
 
 www..dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Guldborgsund on Sjællandin alueella Tanskassa sijaitseva kunta. Vuoden 2020 huhtikuussa kunnassa oli 60 551 asukasta, ja sen pinta-ala oli 900,6 neliökilometriä. Kunnan keskustaajama on nimeltään Nykøbing Falster.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Vålse Sogn
02: Kippinge Sogn
03: Nørre Vedby Sogn
04: Nørre Alslev Sogn
05: Gundslev Sogn
06: Vigsnæs Sogn
07: Brarup Sogn
08: Nørre Kirkeby Sogn
09: Torkilstrup Sogn
10: Lillebrænde Sogn
11: Stubbekøbing Sogn
12: Maglebrænde Sogn
13: Åstrup Sogn
14: Sakskøbing Sogn
15: Tårs Sogn
16: Majbølle Sogn
17: Stadager Sogn
18: Ønslev Sogn
19: Eskilstrup Sogn
20: Falkerslev Sogn
21: Horbelev Sogn
22: Våbensted Sogn
23: Radsted Sogn
24: Tingsted Sogn
25: Systofte Sogn
26: Nørre Ørslev Sogn
27: Horreby Sogn
28: Karleby Sogn
29: Sønder Kirkeby Sogn
30: Sønder Alslev Sogn
31: Engestofte Sogn
32: Slemminge Sogn
33: Fjelde Sogn
34: Toreby Sogn
35: Nykøbing Falster Sogn
36: Idestrup Sogn
37: Godsted Sogn
38: Musse Sogn
39: Døllefjelde Sogn
40: Bregninge Sogn
41: Kettinge Sogn
42: Væggerløse Sogn
43: Vester Ulslev Sogn
44: Øster Ulslev Sogn
45: Herritslev Sogn
46: Vantore Sogn
47: Nysted Sogn
48: Skelby Sogn
49: Gedesby Sogn
50: Gedser Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Guldborgsundin kunnan kotisivut (tanskaksi)
MacNeill

MacNeill ja MacNeil ja Mac Neil ovat muun muassa seuraavien henkilöiden sukunimiä
Alastair MacNeill, yhdysvaltalainen kirjailija
Cornell MacNeil (1922–2011), yhdysvaltalainen baritoni
Eoin MacNeill (1867–1945), irlantilainen historiantutkija ja poliitikko
Ian MacNeil (s. 1977), kanadalainen uransa päättänyt jääkiekkoilija
Joseph Neil MacNeil (1924–2018), kanadalainen roomalaiskatolinen arkkipiispa
Margaret Mac Neil  (s. 2000), kanadalainen uimari
Mick MacNeil, skotlantilainen kosketinsoittaja
HMS Marlborough (1767)

| HMS Marlborough |
| --- | --- |


Aluksen vaiheet
Rakentaja:  Deptfordin telakka
Kölinlasku:  3. kesäkuuta 1763
Laskettu vesille:  26. elokuuta 1767
Palveluskäyttöön:  tammikuu 1771
Poistui palveluskäytöstä:  1800
Tekniset tiedot
Uppouma:  1 642 12/94 bm
Pituus:  51,42 m (tykkikansi) 42,75 m (köli)
Leveys:  14,3 m
Syväys:  6,02 m
Koneteho:  täystakiloitu purjealus
Miehistöä:  600
Aseistus
Aseistus:  74 tykkiä
HMS Marlborough oli Britannian kuninkaallisen laivaston vuonna 1767 vesillelaskettu Ramillies-luokan 74-tykkinen kolmannen luokan linjalaiva.
Valmistus

Alus tilattiin 4. joulukuuta 1760 Deptfordin telakalta, jossa rakennustöistä vastasi Adam Hayes. Köli laskettiin 3. kesäkuuta 1763. Alus laskettiin vesille 26. elokuuta 1767 ja valmistui 1. lokakuuta, jolloin valmistuskustannukset varustettuna olivat 33 319 puntaa.
Palvelus

Alus osallistui 1780 Cabo de São Vicenten taisteluun.
Alus haaksirikkoutui 4. marraskuuta 1800 lähellä Belle Ileä.
HMS Imperial

| HMS Imperial |
| --- | --- |
 HMS Imperial

Aluksen vaiheet
Rakentaja:  Hawthorn Leslie and Company
Kölinlasku:  22. tammikuuta 1936
Laskettu vesille:  11. joulukuuta 1936
Palveluskäyttöön:  30. kesäkuuta 1937
Poistui palveluskäytöstä:  uponnut 29. toukokuuta 1941
Tekniset tiedot
Uppouma:  1 391 t (standardi) 1 918 t (max)
Pituus:  98 m
Leveys:  10 m
Syväys:  3,8 m
Koneteho:  34 000 hv
Nopeus:  35,6 solmua
Miehistöä:  145
Aseistus
Aseistus:  4 × QF 4,7" Mk IX -tykkiä CP Mk XVII -asennuksina 2 × nelipiippuista Vickers .50" Mk I -ilmatorjuntakonekivääriä 10 × 21" (533 mm) torpedoputkea 60 miinaa 1 kisko, jolla 20 syvyyspommia
HMS Imperial (viirinumero D09) oli Britannian kuninkaallisen laivaston I-luokan hävittäjä, joka palveli toisessa maailmansodassa.
Valmistus

Alus tilattiin 30. lokakuuta 1935 osana vuoden 1935 laivasto-ohjelmaa Hawthorn Leslie and Companyltä Newcastlesta, missä köli laskettiin 26. tammikuuta 1936. Alus laskettiin vesille 11. joulukuuta. Aluksen valmistuessa 30. kesäkuuta 1937 eli kaksi kuukautta tilauksessa sovitun toimitusajan jälkeen valmistuskustannukset olivat 257 117 puntaa ilman Amiraliteetin toimittamia ase- ja viestijärjestelmiä.
Government Camp

| Government Camp |
| --- | --- |
 Government Campin keskustaa.
 Government Camp
 Koordinaatit: 45°18′N, 121°45′W 
Valtio:  Yhdysvallat
Osavaltio:   Oregon
Piirikunta:  Clackamas
Pinta-ala:  
 – Kokonaispinta-ala:  1,94 km²
 – Josta vettä:  0,0 km² (0 %)
Korkeus:  1 193 m
Väkiluku (2010):  193
 – Väestötiheys:  99,6 as./km²
Aikavyöhyke:  UTC-8 (kesäaika UTC-7)
Infobox OKVirheellinen NIMI-arvo: 
Government Camp on kunnallishallinnoton alue ja väestönlaskennallinen asuinpaikka (CDP) Clackamasin piirikunnassa, Oregonin osavaltiossa Yhdysvalloissa. Sen väkiluku oli vuoden 2010 väestönlaskennassa 193.
Väestö

Alueen asukkaista 90,91 prosenttia on valkoisia ja 9,09 prosenttia afroamerikkalaisia. Government Campin kaikki asukkaat ovat Yhdysvaltain kansalaisia. Alueen väestön keski-ikä on 61,6 vuotta.
Kuvia Government Campista

Timberline Lodge.
Huckleberry Inn -hotelli.
Aiheesta muualla

Kuvia tai muita tiedostoja aiheesta Government Camp Wikimedia Commonsissa
Gradually Melted

| Gradually Melted Deeds of Flesh |
| --- | --- | --- |

EP-levyn tiedot
 Julkaistu: 1995
 Formaatti: CD, C-kasetti
 Tyylilaji: brutaali death metal
 Kesto: 13.53
 Levy-yhtiö: Wild Rags Records
Muut kannet
 Vuoden 1998 uudelleenjulkaisun kansikuva
Deeds of Fleshin muut julkaisut
|   | Gradually Melted 1995 | Trading Pieces 1996 |
Gradually Melted on yhdysvaltalaisen brutaalin death metalin yhtyeen Deeds of Fleshin EP-levy. Se julkaistiin vuonna 1995 levymerkillä Wild Rags Records.
Kappaleet

Kaikki kappaleet kirjoittanut Deeds of Flesh.
Three Minute Crawlspace – 2.49
Gradually Melted – 3.57
Human Sandbags – 3.44
Feelings of Metal Through Flesh – 3.23
Kokoonpano

Erik Lindmark – laulu, kitara
Jacoby Kingston – bassokitara, laulu
Joey Heaslet – rummut
Kokoonpano > Muut tekijät

Ed Sandor – äänittäjä, miksaaja
Pete Mounier – valokuvat
Aiheesta muualla

Albumi Gradually Melted Encyclopaedia Metallum -sivustolla (englanniksi)
Galicianseisoja

| Galicianseisoja> Avaintiedot |
| --- | --- |
Alkuperämaa:   Galicia,  Espanja
Määrä:  ei Suomessa
Rodun syntyaika:  vanha
Alkuperäinen käyttö:  lintujen metsästys
Nykyinen käyttö:  lintujen, jäniksen ja kaniinin metsästys
Muita nimityksiä:  Perdigueiro Galego, Perdiguero Gallego, Perdiguero Galeco, Can das Perdices
FCI-luokitus:  ei
Ulkonäkö
Säkäkorkeus:  uros 55–60 cm, narttu 50–55 cm
Väritys:  keltainen, ruskea, musta, valkoisen kirjava tai tricolour
Galicianseisoja (gal. Perdigueiro Galego, esp. Perdiguero Gallego) on espanjalainen koirarotu.